Mehdi Carcela-González

Mehdi Carcela-González (, s. 1. heinäkuuta 1989 Liège, Belgia) on marokkolainen jalkapalloilija. Keskikentällä pelaava Carcela-González edustaa belgialaista Standard Liègea. Edustamiensa Belgian ja Marokon lisäksi Carcela-Gonzálezilla on myös Espanjan kansalaisuus.

Seurajoukkueura
Carcela-González on edustanut Standard Liègea vuodesta 1995 lähtien. Hän siirtyi joukkueen edustukseen kaudella 2008–2009 kahden vuoden sopimuksella. Carcela-González pelasi ensimmäisen ottelunsa Belgian pääsarjan neljännellä kierroksella 13. syyskuuta 2008 kotiottelussa Kortrijkia vastaan. Hän tuli ottelussa vaihdosta kentälle 81 minuutin kohdalla.Match details - line-up Standard Liège - KV Kortrijk (Jupiler League 2008-2009) worldfootball.net. Viitattu 4.2.2011  Kauden päätteeksi Carcela-González pelasi yhteensä kaksitoistaottelua Belgian pääsarjassa. Lisäksi hän pelasi kaksi UEFA Cupin ottelua.

Toisella kaudellaan Carcela-González nousi joukkueensa avausmiehistöön ja onnistui tekemään ensimmäisen maalinsa Belgian pääsarjassa 15. elokuuta 2009. Maali syntyi vierasottelussa Roeselarea vastaan. Kaksi ottelua myöhemmin Carcela-González onnistui tekemään kaksi maalia yhdessä ottelussa Mecheleniä vastaan 12. syyskuuta 2009. Kauden aikana hän pelasi yhteensä 27 sarjaottelua, joissa syntyi viisi maalia. Lisäksi Carcela-Gonzálezin joukkue Standard Liège pelasi Mestarien liigan lohkovaiheessa, jossa se jäi kolmanneksi saaden jatkaa kilpailemista Eurooppa-liigassa. Molemmissa turnauksissa Carcela-González pelasi viisi ottelua.

Heinäkuussa 2010 Carcela-González allekirjoitti kolmen vuoden jatkosopimuksen. Kaudeksi 2010–2011 Standard Liège ei päässyt Eurokentille jäätyään edellisellä kaudella Belgian pääsarjassa seitsemänneksi. Carcela-González aloitti kautensa vakuuttavasti tehtyään kolmessa ensimmäisessä ottelussa yhteensä neljä maalia. Kauden päätteeksi hän pelasi yhteensä 30 ottelua ja teki niissä kymmenen maalia. Lisäksi hän oli voittamassa Belgian cupia, kun Standard Liège voitti loppuottelussa KVC Westerlon maalein 0–2.

Anži Mahatškala
30. elokuuta 2011 Carcela-González allekirjoitti neljän vuoden sopimuksen venäläisen Anži Mahatškalan kanssa.Carcela signs for Anzhi Makhachkala The Times of India 30.8.2011 Viitattu 10.11.2011  Sopimus oli arvoltaa 5.7 miljoonaa euroa kaudessa.Anderlecht : Carcela en renfort ?  FootAfrica 365 18.5.2012 Viitattu 3.6.2012  Hän jäi avauskaudellaan lähestulkoon ilman peliaikaa. Carcela-González pelasi avausottelunsa 29. lokakuuta 2010 FK Amkar Permiä vastaan, jonka jälkeen hän pelasi seuraavan ottelunsa vasta 25. maaliskuuta 2012 Kuban Krasnodaria vastaan Venäjän valioliigan pudotuspelisarjassa. Carcela-González pelasi lopulta yhteensä seitsemän ottelua Venäjällä. Vähäisen peliajan myötä Carcela-Gonzálezin huhuttiin mahdollisesti siirtyvän takaisin Belgiaan, mutta vanhan seuransa sijasta Anderlechtiin.

Maajoukkueura
Maajoukkuetasolla Carcela-González edusti nuorten tasolla Belgian alle 21-vuotiaiden maajoukkuetta vuonna 2009, jossa hän pelasi yhteensä seitsemän ottelua.

Aikuisten tasolla Carcela-González edusti Belgiaa vuosina 2009 ja 2010 kahden ottelun verran.

Belgiassa espanjalaiselle isälle ja marokkolaiselle äidille syntynyt Carcela-González oli kuitenkin asiaa harkittuaan halukas edustamaan Marokkoa ja saikin myöhemmin edustusoikeuden.Carcela jouera pour le Maroc rtbf.be. 16.12.2010 Viitattu 4.2.2011 

2. helmikuuta Carcela-González sai maajoukkuekutsun 9. helmikuuta 2011 pelattavaan harjoitusotteluun Nigeriä vastaan.Maroc : Carcela convoqué, mais...  FootAfrica 365. 2.2.2011 Viitattu 4.2.2011  Carcela-González vastasi kutsuunsa ja pelasi samalla ensimmäisen maaottelunsa Marokon paidassa. Hän tuli ottelussa kentälle 46 minuutin jälkeen.Marokko: Boussoufa loodst Marokko langs Niger  atlas-lions.com 10.2.2011 Viitattu 10.2.2011 

Carcela-González valittiin lopulta myös pelaamaan vuoden 2012 Afrikan-mestaruuskisoihin, jossa hän pelasi kaksi ottelun Gabonia ja Nigeriä vastaan. Marokon kisat päättyivät lopulta alkulohkoon.

Saavutukset
Belgian mestaruus: 2009
Belgian supercup: 2009, 2010
Belgian cup: 2011

Lähteet

Aiheesta muualla
 National Football Teams 
 Worldfootball  

Luokka:Belgialaiset jalkapalloilijat
Luokka:Marokkolaiset jalkapalloilijat
Luokka:Vuonna 1989 syntyneet
Luokka:Elävät henkilöt